pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ สั่งการหน่วยงานที่เกี่ยวข้องให้การช่วยเหลือดูแลคนไทยที่ได้รับผลกระทบเหตุเพลิงไหม้
วันพฤหัสบดีที่ 29 ธันวาคม 2565
29/12/2565
​โฆษกรัฐบาลเผยนายกฯ สั่งการหน่วยงานที่เกี่ยวข้องให้การช่วยเหลือดูแลคนไทยที่ได้รับผลกระทบเหตุเพลิงไหม้
โรงแรมแกรนด์ ไดมอนด์ ซิตี้ แอนด์ คาสิโน บริเวณชายแดนไทย-กัมพูชา
วันนี้ (29 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อกรณีเกิดเหตุไฟไหม้โรงแรมแกรนด์ ไดมอนด์ ซิตี้ แอนด์ คาสิโน ในฝั่งปอยเปต ประเทศกัมพูชา ซึ่งตั้งอยู่ตรงข้ามกับตลาดโรงเกลือและจุดด่านผ่านแดนถาวรบ้านคลองลึก ต.อรัญประเทศ อ.อรัญประเทศ จ.สระแก้ว ห่างจากชายแดนไทย-กัมพูชาประมาณ 100-200 เมตร และพบว่ามีคนไทยติดอยู่ภายในนั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้ทุกหน่วยงานที่เกี่ยวข้องเร่งช่วยเหลือคนไทย และให้ความช่วยเหลือต่อสถานการณ์ดังกล่าว ซึ่งมีรายงานว่าขณะนี้เพลิงสงบลงแล้ว
“นายกรัฐมนตรีห่วงใยคนไทยที่ได้รับผลกระทบต่อกรณีเหตุไฟไหม้ดังกล่าว สั่งการให้หน่วยงานที่เกี่ยวข้องเร่งให้การช่วยเหลือ ดูแลคนไทยผู้ได้รับผลกระทบ ติดค้าง สูญหาย บาดเจ็บอย่างเต็มกําลัง” นาย อนุชาฯ กล่าว
โฆษกประจําสํานักนายกรัฐมนตรีกล่าวเพิ่มเติมว่า ขณะนี้รับทราบจากการรายงานว่า หน่วยงานฝ่ายไทยตั้งศูนย์ประสานงานให้ความช่วยเหลือคนไทย และพบผู้เสียชีวิตและบาดเจ็บ รวมทั้งยังมีผู้สูญหายด้วย ซึ่งเจ้าหน้าที่ยังคงระดมค้นหาและช่วยเหลือผู้สูญหาย ส่วนกรณีผู้บาดเจ็บคนไทยจะได้ประสานเพื่อส่งเข้ามารักษาในประเทศไทยต่อไป
รัฐบาลไทย-ข่าวทำเนียบรัฐบาล-พม. มอบของขวัญปีใหม่ 2566 ให้กลุ่มเปราะบาง ซ่อมบ้านสร้างสุข 50,000 หลัง  บ้านผู้มีรายได้น้อย 15,000 หน่วย สร้างอาชีพใหม่ 15,300 คน
วันพฤหัสบดีที่ 29 ธันวาคม 2565
พม. มอบของขวัญปีใหม่ 2566 ให้กลุ่มเปราะบาง ซ่อมบ้านสร้างสุข 50,000 หลัง  บ้านผู้มีรายได้น้อย 15,000 หน่วย สร้างอาชีพใหม่ 15,300 คน
พม. มอบของขวัญปีใหม่ 2566 ให้กลุ่มเปราะบาง ซ่อมบ้านสร้างสุข 50,000 หลัง  บ้านผู้มีรายได้น้อย 15,000 หน่วย สร้างอาชีพใหม่ 15,300 คน
วันนี้ (29 ธ.ค. 65) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วย ปี 2565 กําลังจะผ่านพ้นไป ซึ่งเป็นปีที่ประชาชนยังคงได้รับผลกระทบต่อเนื่องจากการแพร่ระบาดของโควิด – 19 โดยเฉพาะกลุ่มเปราะบางที่เป็นเด็ก เยาวชน ผู้สูงอายุ คนพิการ และผู้ด้อยโอกาสในสังคม รวมทั้งผู้มีรายได้น้อย ซึ่งมีความเสี่ยงสูงในการดําเนินชีวิตที่มั่นคง และจําเป็นต้องได้รับการช่วยเหลือดูแลอย่างใกล้ชิด สําหรับปีใหม่ 2566 ที่กําลังใกล้เข้ามา กระทรวง พม. ได้เตรียมของขวัญปีใหม่ 2566 มอบให้กับกลุ่มเปราะบาง เพื่อพัฒนาคุณภาพชีวิตที่ดีอย่างต่อเนื่อง
นายอนุกูล กล่าวเพิ่มเติมว่า ของขวัญชิ้นแรก คือ “ซ่อมบ้าน สร้างสุข” จํานวน 50,000 หลัง เพื่อพัฒนาคุณภาพชีวิตด้านที่อยู่อาศัยให้กับครอบครัวกลุ่มเปราะบางทั่วประเทศ ได้มีบ้านที่มั่นคง แข็งแรง สะอาด และปลอดภัย รวมถึงมีสภาพแวดล้อมและระบบสาธารณูปโภคที่เหมาะสม ถูกสุขลักษณะ ตามหลักการการออกแบบเพื่อคนทั้งมวล (Universal Design) โดยบูรณาการความร่วมมือภาคีเครือข่ายทุกภาคส่วนทั่วประเทศ
ของขวัญชิ้นที่ 2 บ้านสําหรับผู้มีรายได้น้อย จํานวน 15,000 หน่วย ในโครงการที่อยู่อาศัยของการเคหะแห่งชาติ (กคช.) ทั้งในพื้นที่กรุงเทพและปริมณฑล รวมทั้งส่วนภูมิภาคทั่วประเทศ ประกอบด้วย 1) บ้านเช่าสําหรับผู้มีรายได้น้อย จํานวน 5,000 หน่วย ด้วยอัตราค่าเช่าราคาพิเศษ 1,200 – 1,500 บาทต่อเดือน หรือวันละเพียง 40 - 50 บาท และ 2) บ้านเช่าซื้อสําหรับผู้มีรายได้น้อย จํานวน 10,000 หน่วย ในระดับราคาที่เข้าถึงและเป็นเจ้าของได้ ด้วยอัตราดอกเบี้ยพิเศษ ทั้งนี้ สามารถติดต่อได้ที่ Call Center 1615 การเคหะแห่งชาติ
ของขวัญชิ้นที่ 3 การสร้างอาชีพ สร้างรายได้ จํานวน 15,300 คน ประกอบด้วย 1) สร้างอาชีพผู้ดูแลผู้สูงอายุ คนพิการ และกลุ่มเปราะบางติดเตียง (Care Giver) จํานวน 10,000 คน ด้วยหลักสูตรอาชีพที่ผ่านการรับรองจากกระทรวงสาธารณสุข 2) สร้างอาชีพธุรกิจด้านการท่องเที่ยวและบริการ จํานวน 5,000 คน สําหรับแม่เลี้ยงเดี่ยว กลุ่มเปราะบาง และผู้ว่างงาน พร้อมทั้งส่งเสริมการเข้าถึงแหล่งเงินทุนและทักษะที่ครบวงจรในการเป็นเจ้าของธุรกิจ และ 3) สร้างนักขายมือทอง จํานวน 300 คน สําหรับนักเรียน นักศึกษา และผู้ว่างงาน ในการแนะนําโครงการที่อยู่อาศัยทั่วประเทศของ กคช. โดยได้รับค่าตอบแทนที่เหมาะสม
รัฐบาลไทย-ข่าวทำเนียบรัฐบาล-กรมการขนส่งทางบก แนะนำผู้ต้องการเช่าเหมารถโดยสาร ให้วางแผนการเดินทาง ตรวจสอบข้อมูลเกี่ยวกับประวัติของผู้รับจ้างทั้งข้อมูลคนขับและสภาพรถ ต้องเป็นรถป้ายเหลืองที่จดทะเบียนถูกต้อง
วันพฤหัสบดีที่ 29 ธันวาคม 2565
กรมการขนส่งทางบก แนะนําผู้ต้องการเช่าเหมารถโดยสาร ให้วางแผนการเดินทาง ตรวจสอบข้อมูลเกี่ยวกับประวัติของผู้รับจ้างทั้งข้อมูลคนขับและสภาพรถ ต้องเป็นรถป้ายเหลืองที่จดทะเบียนถูกต้อง
...
กรมการขนส่งทางบก แนะนําผู้ต้องการเช่าเหมารถโดยสาร ให้วางแผนการเดินทาง ตรวจสอบข้อมูลเกี่ยวกับประวัติของผู้รับจ้างทั้งข้อมูลคนขับและสภาพรถ ต้องเป็นรถป้ายเหลืองที่จดทะเบียนถูกต้อง มีอุปกรณ์เพื่อความปลอดภัยภายในรถ คนขับรถมีประสบการณ์ชํานาญเส้นทาง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เทศกาลปีใหม่เป็นเทศกาลที่มีวันหยุดยาวต่อเนื่องกันหลายวัน มีประชาชนเดินทางกลับภูมิลําเนาหรือเดินทางไปพักผ่อนท่องเที่ยวตามสถานที่ต่าง ๆ ประกอบกับตอนนี้สถานการณ์โรคติดเชื้อไวรัส COVID-19 ในประเทศไทยเข้าสู่สภาวะปกติ มีการคลายมาตรการทางด้านสาธารณสุข โดยคาดการณ์ว่าเทศกาลปีใหม่ในปีนี้จะมีประชาชนเดินทางและใช้รถ ใช้ถนนเป็นจํานวนมาก ทั้งนี้ รูปแบบการเดินทางที่เป็นที่นิยมคือใช้บริการเช่าเหมารถตู้โดยสารและรถบัสโดยสารขนาดใหญ่ ซึ่งมีขนาดและประเภทรถให้เลือกตามความเหมาะสมกับการเดินทาง โดยเฉพาะผู้ที่ต้องการเดินทางแบบหมู่คณะ กรมการขนส่งทางบก (ขบ.) ขอแนะนําว่าผู้เช่าเหมารถโดยสารควรวางแผนการเดินทางอย่างเหมาะสม เลือกเส้นทางที่ปลอดภัย เลือกขนาดรถให้เหมาะสมกับจํานวนผู้โดยสาร และตรวจสอบข้อมูลเกี่ยวกับประวัติของผู้รับจ้างทั้งข้อมูลคนขับและสภาพรถอย่างละเอียดก่อนการว่าจ้าง ด้านผู้ประกอบการมีความเป็นมืออาชีพ ประวัติการเดินรถดี มีการตรวจสภาพความพร้อมของรถและพนักงานขับรถเพื่อความปลอดภัยที่ ขบ. กําหนด ด้านตัวรถ จดทะเบียนเป็นรถโดยสารสาธารณะ (ป้ายเหลือง) มีการติดตั้ง GPS Tracking เพื่อประชาชนสามารถตรวจสอบพฤติกรรมการขับขี่และการใช้ความเร็วของรถแบบ Realtime ผ่านแอปพลิเคชัน “DLT GPS” ทางโทรศัพท์มือถือได้ซึ่งจะแสดงผลเช่นเดียวกันกับข้อมูลที่แสดงในศูนย์บริหารจัดการเดินรถด้วยระบบ GPS ของ ขบ. มีการทําประกันภัยตาม พ.ร.บ. คุ้มครองผู้ประสบภัยจากรถ ด้านคุณภาพตัวรถต้องมีความสมบูรณ์พร้อมใช้งาน ผ่านการตรวจสภาพรถและชําระภาษีถูกต้อง ตัวรถต้องมีอุปกรณ์เพื่อความปลอดภัย ได้แก่ เข็มขัดนิรภัย ประตูฉุกเฉิน ถังดับเพลิง ค้อนทุบกระจก ด้านคนขับ ต้องมีประสบการณ์ และชํานาญเส้นทาง หากเป็นรถบัสโดยสารขนาดใหญ่ที่สามารถบรรทุกคนได้ตั้งแต่ 20 คนขึ้นไป ต้องเป็นผู้ได้รับใบอนุญาตขับรถตาม พ.ร.บ. การขนส่งทางบกประเภท ทุกประเภทชนิดที่ 2, 3 และ 4 เท่านั้นส่วนรถตู้ คนขับสามารถใช้ใบอนุญาตขับรถประเภท ทุกประเภทชนิดที่ 1 ถึง 4
อธิบดีกรมการขนส่งทางบก กล่าวเพิ่มเติมว่า สําหรับการตรวจสอบก่อนออกเดินทาง ข้อมูลที่ต้องตรวจสอบ เช่น ทะเบียนรถตรงกับในสัญญา คนขับมีใบอนุญาตขับรถตรงตามประเภทรถ หากไม่ถูกต้องผู้ว่าจ้างสามารถยกเลิกสัญญาได้ทันที และสามารถเรียกร้องให้ผู้รับจ้างชดเชยความเสียหายที่เกิดขึ้น สําหรับข้อปฏิบัติระหว่างการเดินทาง ผู้โดยสารทุกคนต้องคาดเข็มขัดนิรภัยตลอดเวลาขณะโดยสารไปกับรถ ต้องเปลี่ยนคนขับ เมื่อปฏิบัติงานติดต่อกันเป็นเวลา 4 ชั่วโมง หรือให้หยุดพักขับรถไม่น้อยกว่าครึ่งชั่วโมงก่อนที่จะขับรถต่อไปอีกไม่เกิน 4 ชั่วโมง ผู้ขับรถต้องไร้สารเสพติดและแอลกอฮอล์ต้องเป็นศูนย์ หากไม่ได้รับความเป็นธรรมในการใช้บริการรถโดยสารสาธารณะทุกประเภท สามารถร้องเรียนที่ศูนย์คุ้มครองผู้โดยสารรถสาธารณะ โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-รองปลัด “ดีอีเอส” ประชุมคณะดำเนินการประเมินคุณธรรมและความโปร่งใสในการดำเนินงานของภาครัฐ ครั้งที่ 1/2565
วันพฤหัสบดีที่ 29 ธันวาคม 2565
รองปลัด “ดีอีเอส” ประชุมคณะดําเนินการประเมินคุณธรรมและความโปร่งใสในการดําเนินงานของภาครัฐ ครั้งที่ 1/2565
รองปลัด “ดีอีเอส” ประชุมคณะดําเนินการประเมินคุณธรรมและความโปร่งใสในการดําเนินงานของภาครัฐ ครั้งที่ 1/2565
วันนี้ (29 ธ.ค.65) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะดําเนินการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ.2566 ครั้งที่ 1/2565 โดยมีผู้บริหาร ข้าราชการ และเจ้าหน้าที่ดีอีเอส ร่วมประชุม ณ ห้องประชุม 802 ชั้น 8 สป.ดศ.
__________________
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีมชาวอุตสาหกรรม มอบเครื่องอุปโภค-บริโภค เพื่อเป็นของขวัญช่วงเทศกาลส่งท้ายปีเก่าต้อนรับปีใหม่
วันพุธที่ 28 ธันวาคม 2565
28/12/2565
ปลัดฯ ณัฐพล นําทีมชาวอุตสาหกรรม มอบเครื่องอุปโภค-บริโภค เพื่อเป็นของขวัญช่วงเทศกาลส่งท้ายปีเก่าต้อนรับปีใหม่
ปลัดฯ ณัฐพล นําทีมชาวอุตสาหกรรม มอบเครื่องอุปโภค-บริโภค เพื่อเป็นของขวัญช่วงเทศกาลส่งท้ายปีเก่าต้อนรับปีใหม่ พ.ศ.2566 ให้กับสถานสงเคราะห์เด็กหญิงบ้านราชวิถี
วันนี้ (28 ธันวาคม 2565) ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหาร ข้าราชการ พนักงาน และเจ้าหน้าที่สํานักงานปลัดกระทรวงอุตสาหกรรม จัดกิจกรรมจิตอาสา “อุตสาหกรรมรวมใจ เพื่อพี่น้องชาวไทย” บริจาคเครื่องอุปโภค-บริโภค เพื่อบําเพ็ญสาธารณประโยชน์และบําเพ็ญสาธารณกุศล ในช่วงเทศกาลส่งท้ายปีเก่าต้อนรับปีใหม่ พ.ศ.2566 ให้กับสถานสงเคราะห์เด็กหญิงบ้านราชวิถี ซึ่งมีเด็กที่อยู่ในอุปการะกว่า 320 คน โดยสิ่งของที่นํามาบริจาคในครั้งนี้ ได้แก่ ข้าวสาร อาหารสําเร็จรูป บะหมี่กึ่งสําเร็จรูป น้ําดื่ม นมถั่วเหลือง ซอสปรุงรส น้ําตาลทราย น้ํามันพืช เครื่องปรุงรส ผงซักฟอก เจลแอลกอฮอล์ล้างมือ กระดาษชําระ ผ้าอนามัย ตุ๊กตา และของใช้ในชีวิตประจําวัน เพื่อสนับสนุนภารกิจและเป็นการส่งมอบความห่วงใยให้กับทุกฝ่ายที่เกี่ยวข้อง
โดยมี นายสุรพล ชามาตย์ รองปลัดกระทรวงอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม พร้อมด้วยผู้บริหาร ข้าราชการ พนักงาน และเจ้าหน้าที่สํานักงานปลัดกระทรวงอุตสาหกรรม เข้าร่วมกิจกรรมในครั้งนี้ด้วย ณ สถานสงเคราะห์เด็กหญิงบ้านราชวิถี เขตราชเทวี กรุงเทพมหานคร
รัฐบาลไทย-ข่าวทำเนียบรัฐบาล-กรมศิลปากรพร้อมเปิดให้บริการอาคารเครื่องทองอยุธยา พิพิธภัณฑสถานแห่งชาติ เจ้าสามพระยา
วันพฤหัสบดีที่ 29 ธันวาคม 2565
กรมศิลปากรพร้อมเปิดให้บริการอาคารเครื่องทองอยุธยา พิพิธภัณฑสถานแห่งชาติ เจ้าสามพระยา
กรมศิลปากรพร้อมเปิดให้บริการอาคารเครื่องทองอยุธยา พิพิธภัณฑสถานแห่งชาติ เจ้าสามพระยา ตั้งแต่วันที่ ๓๐ ธันวาคม ๒๕๖๕ เป็นต้นไป พร้อมเข้าชมฟรี ๓๐ ธ.ค. ๖๕ ถึงวันที่ ๒ ม.ค. ๖๖ มอบเป็นของขวัญปีใหม่
กรมศิลปากรพร้อมเปิดให้บริการอาคารเครื่องทองอยุธยา พิพิธภัณฑสถานแห่งชาติ เจ้าสามพระยา
วันนี้ (วันพฤหัสบดีที่ ๒๙ ธันวาคม ๒๕๖๕) เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ตรวจเยี่ยมความพร้อมในการเปิดให้บริการอาคารเครื่องทองอยุธยา พิพิธภัณฑสถานแห่งชาติ เจ้าสามพระยา จังหวัดพระนครศรีอยุธยา พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม นายประทีป การมิตรี รองผู้ว่าราชการจังหวัดพระนครศรีอยุธยา โดยมีนายพนมบุตร จันทรโชติ อธิบดีกรมศิลปากร ข้าราชการและเจ้าหน้าที่กรมศิลปากร สํานักศิลปากรที่ ๓ พระนครศรีอยุธยา พิพิธภัณฑสถานแห่งชาติ เจ้าสามพระยา ให้การต้อนรับ
อธิบดีกรมศิลปากร กล่าวรายงานความเป็นมาของอาคารเครื่องทองอยุธยา พิพิธภัณฑสถานแห่งชาติ เจ้าสามพระยาว่า ในปีพุทธศักราช ๒๕๕๗ กรมศิลปากรมีนโยบายปรับปรุงและพัฒนา พิพิธภัณฑสถานแห่งชาติ เจ้าสามพระยา โดยการจัดสร้างอาคารหลังใหม่ สําหรับจัดแสดงโบราณวัตถุประเภทเครื่องทองอยุธยาที่ค้นพบในแหล่งโบราณคดีจังหวัดพระนครศรีอยุธยา ให้อยู่ในรูปแบบที่น่าสนใจ ทันสมัย และได้มาตรฐานตามหลักพิพิธภัณฑสถานสากล เพื่อเป็นการเพิ่มประสิทธิภาพของพิพิธภัณฑ์ในฐานะแหล่งเรียนรู้ทางมรดกศิลปวัฒนธรรมแก่สถาบันครอบครัวและสถาบันการศึกษา รวมทั้งเป็นการสร้างภาพจําและความประทับใจให้แก่นักท่องเที่ยวทั้งชาวไทยและต่างประเทศ ในฐานะพิพิธภัณฑ์ที่บอกเล่าเรื่องราวเกี่ยวกับประวัติศาสตร์ โบราณคดีที่ยิ่งใหญ่ในอดีตของไทย
อาคารเครื่องทองอยุธยา พิพิธภัณฑสถานแห่งชาติ เจ้าสามพระยา วางศิลาฤกษ์เมื่อ วันที่ ๒สิงหาคม พุทธศักราช ๒๕๖๐ โดยนายวีระ โรจน์พจนรัตน์ รัฐมนตรีว่าการกระทรวงวัฒนธรรมในขณะนั้น ลักษณะเป็นอาคารไทยประยุกต์ ๒ ชั้น มีพื้นที่ใช้สอยประมาณ ๓,๒๗๕ ตารางเมตร แบ่งเนื้อหาการจัดแสดง ออกเป็น ๓ ส่วน ได้แก่ ส่วนที่ ๑ จัดแสดงเครื่องทองจากวัดราชบูรณะ ประเภทเครื่องราชกกุธภัณฑ์ เครื่องสูง เครื่องราชูปโภคและเครื่องถนิมพิมพาภรณ์ ส่วนที่ ๒ จัดแสดงเครื่องทองจากวัดราชบูรณะ ประเภทเครื่องพุทธบูชา เครื่องอุทิศ และพระบรมสารีริกธาตุ รวมถึงกรุจําลองวัดราชบูรณะ ส่วนที่ ๓ จัดแสดงเนื้อหาเกี่ยวกับคติการบรรจุพระบรมสารีริกธาตุ และพระบรมสารีริกธาตุที่พบในโบราณสถานจังหวัดพระนครศรีอยุธยา ได้แก่ พระปรางค์วัดพระราม พระปรางค์วัดมหาธาตุ เจดีย์วัดพระศรีสรรเพชญ์ และเจดีย์ศรีสุริโยทัย จํานวนโบราณวัตถุที่จัดแสดงภายในอาคารเครื่องทอง มีจํานวนทั้งสิ้น ๒,๒๔๔ รายการ โบราณวัตถุชิ้นเด่น อาทิ พระแสงขรรค์ชัยศรี พระคชาธารจําลอง จุลมงกุฎ พระสุวรรณมาลา บัดนี้ อาคารเครื่องทองอยุธยา พิพิธภัณฑสถานแห่งชาติ เจ้าสามพระยา พร้อมเปิดให้บริการตั้งแต่วันที่๓๐ ธันวาคม ๒๕๖๕ เป็นต้นไป โดยระหว่างวันที่ ๓๐ ธันวาคม ๒๕๖๕ ถึงวันที่ ๒ มกราคม ๒๕๖๖ ไม่เก็บค่าธรรมเนียมเข้าชมเพื่อเป็นของขวัญปีใหม่ ทั้งนี้ ผู้ที่เข้ามาใช้บริการจะได้รับความรู้เกี่ยวกับเครื่องทองอยุธยามากยิ่งขึ้น ตลอดจนเกิดความภาคภูมิใจและความตระหนักในการอนุรักษ์มรดกวัฒนธรรมของประเทศชาติต่อไป
-------------------------------------------------------
รัฐบาลไทย-ข่าวทำเนียบรัฐบาล-สธ. พร้อมช่วยบุคลากรประสาน ก.พ. ติดตามความก้าวหน้าสายงาน ทั้งการบรรจุข้าราชการ-กำหนดตำแหน่งนักสาธารณสุข
วันศุกร์ที่ 16 ธันวาคม 2565
สธ. พร้อมช่วยบุคลากรประสาน ก.พ. ติดตามความก้าวหน้าสายงาน ทั้งการบรรจุข้าราชการ-กําหนดตําแหน่งนักสาธารณสุข
โฆษกกระทรวงสาธารณสุข เป็นผู้แทนรัฐมนตรีว่าการกระทรวงสาธารณสุข และปลัดกระทรวงสาธารณสุขรับเรื่องจากตัวแทนเครือข่ายบุคลากรสาธารณสุขและเจ้าพนักงานสาธารณสุข ที่มาติดตามความก้าวหน้าในสายงาน ยืนยันพร้อมดูแลทุกสายวิชาชีพ
โฆษกกระทรวงสาธารณสุข เป็นผู้แทนรัฐมนตรีว่าการกระทรวงสาธารณสุข และปลัดกระทรวงสาธารณสุขรับเรื่องจากตัวแทนเครือข่ายบุคลากรสาธารณสุขและเจ้าพนักงานสาธารณสุข ที่มาติดตามความก้าวหน้าในสายงาน ยืนยันพร้อมดูแลทุกสายวิชาชีพ กรณีบรรจุข้าราชการโควิดรอบ 2 การกําหนดตําแหน่งนักสาธารณสุข จะประสานติดตามให้ข้อมูล ก.พ. เพื่อพิจารณาต่อไป
วันนี้ (16 ธันวาคม 2565) ที่สํานักงานปลัดกระทรวงสาธารณสุข นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข เปิดเผยว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นพ.โอภาส การย์กวินพงศ์ ปลัดกระทรวงสาธารณสุข และ นพ.ทวีศิลป์ วิษณุโยธิน รองปลัดกระทรวงสาธารณสุข รับเรื่องจากชมรมนักวิชาการสาธารณสุข (ประเทศไทย) ตัวแทนเครือข่ายบุคลากรสาธารณสุข 63 สายงาน และชมรมเจ้าพนักงานสาธารณสุข 11 สายงานที่ขอเข้าพบเพื่อติดตามความคืบหน้าและกรอบระยะเวลาการดําเนินงานเรื่องความก้าวหน้าในสายงานต่างๆ เช่น การบรรจุข้าราชการโควิด 19 รอบ 2 การกําหนดตําแหน่งนักสาธารณสุขเป็นวิชาชีพเฉพาะ ตามมติ อ.ก.พ.กระทรวงสาธารณสุข การปรับสายงานเจ้าพนักงานสาธารณสุข รวมถึงค่าตอบแทน และค่าเสี่ยงภัยโควิด เป็นต้น
นพ.รุ่งเรือง กล่าวต่อว่า ท่านรองนายกรัฐมนตรีและรัฐมนตรีว่าการกระทรวงสาธารณสุข และท่านปลัดกระทรวงสาธารณสุข เข้าใจถึงความเสียสละในการทํางานของบุคลากร มีความห่วงใยและมีนโยบายที่ชัดเจนในการดูแลบุคลากรสาธารณสุขทุกคนให้มีความก้าวหน้าในสายวิชาชีพอย่างเท่าเทียมและมีความสุข ซึ่งในช่วงนี้มีการดําเนินงานอย่างเข้มข้นและเต็มที่ ทั้งการเพิ่มอัตราบรรจุข้าราชการและเพิ่มค่าตอบแทน โดยประเด็นต่างๆ ที่เครือข่ายบุคลากรติดตามสอบถามในวันนี้ กระทรวงสาธารณสุขจะต้องส่งต่อไปยังสํานักงานคณะกรรมการข้าราชการพลเรือน (ก.พ.)เนื่องจากขณะนี้กระบวนการพิจารณาอยู่ในส่วนของ ก.พ. ซึ่งอยู่นอกเหนืออํานาจของกระทรวงสาธารณสุข แต่เราได้เตรียมพร้อมข้อมูลเพื่อสนับสนุนในประเด็นต่างๆ เช่น กรณีการบรรจุข้าราชการโควิดรอบ 2 ซึ่งเป็นกลุ่มนอกเหนือสายวิชาชีพ หรือการกําหนดตําแหน่งนักสาธารณสุขเป็นวิชาชีพเฉพาะ ได้มีการติดตามความคืบหน้ากับ ก.พ.เป็นระยะ
ส่วนการปรับสายงานเจ้าพนักงานสาธารณสุขที่มีการศึกษาต่อในระดับสูงนั้น เป็นเรื่องที่ต้องดําเนินการตามระเบียบของ ก.พ. ที่ใช้กับข้าราชการทุกหน่วยงาน ซึ่งจะมีกรอบอัตรากําลังกําหนดตําแหน่งและจํานวนข้าราชการกลุ่มต่างๆ และมีกฎเกณฑ์การบรรจุที่จะต้องผ่านการสอบภาค ก ก่อน สําหรับเรื่องค่าตอบแทนค่าเสี่ยงภัยปฏิบัติงานโควิด 19ขณะนี้มีการเบิกจ่ายถึงเดือนมิถุนายน 2565 ส่วนที่ยังตกค้างและยังขาดอีก 3 เดือน คือ กรกฎาคม - กันยายน 2565 อยู่ระหว่างรวบรวมข้อมูลเพื่อขอจัดสรรงบกลางต่อไป
******************************************** 16 ธันวาคม 2565
รัฐบาลไทย-ข่าวทำเนียบรัฐบาล-​นายกรัฐมนตรี ประชุมสุดยอดอาเซียน-สหภาพยุโรป สมัยพิเศษ ที่ประเทศเบลเยี่ยม
วันศุกร์ที่ 16 ธันวาคม 2565
16/12/2565
​นายกรัฐมนตรี ประชุมสุดยอดอาเซียน-สหภาพยุโรป สมัยพิเศษ ที่ประเทศเบลเยี่ยม
วันศุกร์ที่ 16 ธันวาคม 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ร่วมประชุมสุดยอดอาเซียน-สหภาพยุโรป สมัยพิเศษ
เมื่อวันที่ 13-15 ธ.ค.2565 ณ กรุงบรัสเซลล์ ราชอาณาจักรเบลเยี่ยม โดยไทยเสนอให้ทั้ง 2
ภูมิภาคร่วมกันสร้างสภาพแวดล้อมที่เอื้อต่อการพัฒนา
สร้างพื้นที่ทางการทูตและข้อริเริ่มเพื่อสันติภาพโดยแยกเรื่องการสู้รบออกจากความร่วมมือและการช่วยเหลือท
างเศรษฐกิจและมนุษยธรรม ร่วมกันยกระดับมาตรฐานสิ่งแวดล้อมโดยไม่นําไปเป็นอุปสรรคทางการค้า
ร่วมมือด้านการเปลี่ยนผ่านทางดิจิทัล และให้อาเซียนมีส่วนเกื้อกูลในการผลิตสินค้าของสหภาพยุโรป ทั้งนี้
ไทยและสหภาพยุโรปได้ลงนามในกรอบความตกลงว่าด้วยความเป็นหุ้นส่วนและร่วมมือรอบด้าน PCA
ซึ่งจะเป็นพื้นฐานสําคัญที่จะนําไปสู่การเปิดเจรจาการค้าเสรี ไทย-ยุโรปรอบใหม่ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รมช.ประภัตร เดินหน้ามอบโค "โครงการธนาคารโค - กระบือ เพื่อเกษตรกร ตามพระราชดำริ "
วันศุกร์ที่ 16 ธันวาคม 2565
​รมช.ประภัตร เดินหน้ามอบโค "โครงการธนาคารโค - กระบือ เพื่อเกษตรกร ตามพระราชดําริ "
​รมช.ประภัตร เดินหน้ามอบโค "โครงการธนาคารโค - กระบือ เพื่อเกษตรกร ตามพระราชดําริ " พร้อมมอบพันธุ์ปลา และชี้แจง "โครงการสานฝันสร้างอาชีพ ยกระดับรายได้เกษตรกร" แก่พี่น้องเกษตรกรจังหวัดเชียงราย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบโค ในโครงการธนาคารโค - กระบือ เพื่อเกษตรกร ตามพระราชดําริ มอบเวชภัณฑ์ฟื้นฟูสุขภาพสัตว์ และมอบพันธุ์ปลา ณ สหกรณ์การเกษตรแม่สรวย จํากัด อ.แม่สรวย และอบต.เวียง อ.เวียงป่าเป้า จ.เชียงราย โดยมี นายวิวัฒน์ ไชยชอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ พร้อมหน่วยงานที่เกี่ยวข้อง ประชาชนและเกษตรกรเข้าร่วม ว่า โครงการธนาคารโค - กระบือ เพื่อเกษตรกร ตามพระราชดําริ เกิดขึ้นจากพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงพระราชทานมอบโค ให้แก่เกษตรกร พื่อช่วยเหลือเกษตรกรที่ยากจน ได้มีโคเป็นทรัพย์สินของตนเอง และขยายผลให้กับเกษตรกรข้างเคียง เป็นปัจจัยในการประกอบอาชีพเกษตรกรรม เพิ่มผลผลิตทางการเกษตร ได้มูลโคเป็นปุ๋ยคอกเป็นการเพิ่มรายได้ ลดรายจ่าย ทําให้เกษตรกรมีรายได้และมีความเป็นอยู่ที่ดีขึ้น รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชนอีกด้วย
รมช.ประภัตร กล่าวเพิ่มเติมว่า วันนี้ได้ส่งมอบโค ในโครงการธนาคารโค - กระบือ เพื่อเกษตรกร ตามพระราชดําริ แก่พี่น้องเกษตรกร จ.เชียงราย จํานวน 55 ตัว โดยมอบให้กลุ่มเกษตรกรในพื้นที่ อ.แม่สรวย 15 ราย อ.พาน 26 ราย และอ.เวียงป่าเป้า 14 ราย พร้อมเวชภัณฑ์ฟื้นฟูสุขภาพสัตว์ และแนะนํา "โครงการสานฝันสร้างอาชีพ ยกระดับรายได้เกษตรกร" ทั้งกําชับให้ส่วนราชการกระทรวงเกษตรฯ ในพื้นที่จังหวัดเชียงราย เร่งทําประชาสัมพันธ์โครงการ และสนับสนุนเกษตรกรเข้าร่วมโครงการ โดยโครงการดังกล่าวฯ เป็นความร่วมมือระหว่างกระทรวงเกษตรฯ กับธนาคารเพื่อการเกษตรและสหกรณ์การเกษตร (ธ.ก.ส.) โดย ธ.ก.ส จะปล่อยสินเชื่อให้เป็นทุนหมุนเวียนแก่เกษตรกร สําหรับใช้ประกอบอาชีพการเกษตรเน้นอาชีพที่มีตลาดรองรับ โดยกระทรวงเกษตรฯ จะช่วยหาตลาดให้ มีการประกันราคารับซื้อผลผลิต สามารถสร้างรายได้ในระยะสั้น 4 – 6 เดือน ซึ่ง ธ.ก.ส. ได้รับการอนุมัติวงเงินกว่า 30,000 ล้านบาท ปล่อยกู้เป็นรายบุคคล หนี้เสียสามารถกู้ได้สามารถใช้บุคคลรวม 3 คน หรือหลักทรัพย์ค้ําประกันได้ โดยจะปล่อยกู้สูงสุดรายละ 100,000 บาท /1 – 3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร ผู้ที่สนใจสามารถสอบถามรายละเอียดเพิ่มเติมได้ที่ ธนาคารเพื่อการเกษตรและสหกรณ์การเกษตร (ธ.ก.ส.) ทุกสาขาใกล้บ้าน
รัฐบาลไทย-ข่าวทำเนียบรัฐบาล-“กรุงไทย” สนับสนุนคนไทยออมเงิน ออกเงินฝากประจำพิเศษ 25 เดือน ดอกเบี้ยคงที่ 1.8% ต่อปี เปิดรับฝากถึง 31 ธ.ค.65 นี้
วันศุกร์ที่ 16 ธันวาคม 2565
16/12/2565
“กรุงไทย” สนับสนุนคนไทยออมเงิน ออกเงินฝากประจําพิเศษ 25 เดือน ดอกเบี้ยคงที่ 1.8% ต่อปี เปิดรับฝากถึง 31 ธ.ค.65 นี้
ธนาคารกรุงไทยออกผลิตภัณฑ์เงินฝากประจําพิเศษ 25 เดือน อัตราดอกเบี้ยคงที่เฉลี่ย 1.8% ต่อปี เพื่อเพิ่มรายได้ให้กับผู้ฝากเงิน และสนับสนุนให้คนไทยมีวินัยในการออม เสริมสร้างความมั่นคงทางการเงินในอนาคต
ธนาคารกรุงไทย มุ่งมั่นพัฒนาผลิตภัณฑ์และบริการทางการเงิน ตอบโจทย์ความต้องการของลูกค้าทุกกลุ่ม และยกระดับคุณภาพชีวิตของคนไทยให้ดีขึ้นทุกมิติ ตามวิสัยทัศน์ “กรุงไทย เคียงข้างไทย สู่ความยั่งยืน” ตระหนักถึงผลกระทบจากค่าครองชีพที่สูงขึ้นต่อภาระค่าใช้จ่ายของลูกค้า จึงได้ออกผลิตภัณฑ์เงินฝากประจําพิเศษ 25 เดือน อัตราดอกเบี้ยคงที่เฉลี่ย 1.8% ต่อปี เพื่อเพิ่มรายได้ให้กับผู้ฝากเงิน และสนับสนุนให้คนไทยมีวินัยในการออม เสริมสร้างความมั่นคงทางการเงินในอนาคต นอกจากนี้ยังเป็นการเพิ่มทางเลือกการออมและการลงทุนให้กับผู้ลงทุนที่ต้องการลงทุนในสินทรัพย์ที่มั่นคง ได้รับผลตอบแทนสม่ําเสมอ ในภาวะที่สินทรัพย์การลงทุนทั่วโลกยังมีความผันผวนสูง ทั้งนี้ เงินฝากประจําพิเศษ 25 เดือน สําหรับบุคคลธรรมดาสัญชาติไทย นิติบุคคลไม่แสวงหากําไร มูลนิธิ วัด เงินศาสนสมบัติกลาง ศาล ศาลเจ้า สํานักปฏิบัติธรรม โบสถ์ มัสยิด (105) สถานศึกษาของเอกชน องค์กรสาธารณกุศลต่าง ๆ เปิดบัญชีขั้นต่ํา 50,000 บาท จ่ายดอกเบี้ยทุกเดือน เปิดรับฝากถึงวันที่ 31 ธันวาคม 2565 ที่สาขาธนาคารทั่วประเทศ สําหรับข้อมูลเพิ่มเติม ติดต่อสอบถามได้ที่สาขาธนาคารทั่วประเทศ หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู
วันศุกร์ที่ 16 ธันวาคม 2565
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตําบลโพธิ์ชัย อําเภอเมืองหนองบัวลําภู จังหวัดหนองบัวลําภู
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตําบลโพธิ์ชัย อําเภอเมืองหนองบัวลําภู จังหวัดหนองบัวลําภู
ปลัดกระทรวงวัฒนธรรม เป็นประธานเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตําบลโพธิ์ชัย อําเภอเมืองหนองบัวลําภู จังหวัดหนองบัวลําภู
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดแพรคลุมป้าย บ้านศิลป์ผ้าถิ่นไทย ขวัญตา บ้านหนองกุงพัฒนา ตําบลโพธิ์ชัย อําเภอเมืองหนองบัวลําภู จังหวัดหนองบัวลําภู ชมการเดินแบบผ้า พร้อมชมพิพิธภัณฑ์ผ้าทอ สาธิตการย้อมฝ้าย สาธิตการทําผ้าย้อมสีใบไม้ (Eco-Print) และผลิตภัณฑ์จากผ้าทอในร้านขวัญตา โดยมีนางสุมามาลย์ เต๋จ๊ะ ผู้ประกอบการศิลป์ผ้าถิ่นไทยขวัญตา ผู้บริหารกระทรวงวัฒนธรรม วัฒนธรรมจังหวัดในพื้นที่ภาคตะวันออกเฉียงเหนือ ข้าราชการและเจ้าหน้าที่เข้าร่วม
ทั้งนี้ บ้านศิลป์ผ้าถิ่นไทย ขวัญตา เป็นหนึ่งในศูนย์การเรียนรู้ผ้าทอ ผลิตภัณฑ์วัฒนธรรมไทย CPOT และสถานที่ท่องเที่ยวในพื้นที่ใกล้เคียงเชื่อมโยงกับชุมชนคุณธรรมฯ บ้านถ้ํากลองเพล จังหวัดหนองบัวลําภู ซึ่งเป็น 1 ใน 10 สุดยอดชุมชนต้นแบบ "เที่ยวชุมชน ยลวิถี" ประจําปี 2565 ของกระทรวงวัฒนธรรม
รัฐบาลไทย-ข่าวทำเนียบรัฐบาล-ก.แรงงาน จับมือเอกชน พัฒนาทักษะดิจิทัลแรงงาน
วันศุกร์ที่ 16 ธันวาคม 2565
ก.แรงงาน จับมือเอกชน พัฒนาทักษะดิจิทัลแรงงาน
กระทรวงแรงงาน โดยกรมพัฒนาฝีมือแรงงาน จับมือมูลนิธิเพื่อการพัฒนาดิจิทัล และสมาคมอุตสาหกรรมซอฟต์แวร์ไทย คิดค้นพัฒนาหลักสูตรอุตสาหกรรมดิจิทัล อบรมผ่านแพลตฟอร์ม DSD Online Training
รัฐบาลไทย-ข่าวทำเนียบรัฐบาล-รองปลัดดีอีเอส หารือความร่วมมือ สมาชิกรัฐสภายุโรปของโปแลนด์และรองประธานกลุ่ม DASE
วันศุกร์ที่ 16 ธันวาคม 2565
รองปลัดดีอีเอส หารือความร่วมมือ สมาชิกรัฐสภายุโรปของโปแลนด์และรองประธานกลุ่ม DASE
รองปลัดดีอีเอส หารือความร่วมมือ สมาชิกรัฐสภายุโรปของโปแลนด์และรองประธานกลุ่ม DASE
วันนี้ (16 ธ.ค. 65) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมหารือกับ MR.Tomasz Piotr Poreba สมาชิกรัฐสภายุโรปและรองประธาน The Delegation of Relations with the Countries of Southeast Asia and ASEAN (กลุ่ม DASE) ของรัฐสภายุโรป และคณะผู้แทนจากกระทรวงพาณิชย์ พร้อมทั้งได้นําเสนอหน้าที่ความรับผิดชอบ และนโยบายสําคัญ โดยทั้งสองฝ่ายได้หารือแนวทางการส่งเสริมความร่วมมือที่สําคัญระหว่างกระทรวงดิจิทัลเพื่อเศรษฐกิจและสังคม และสหภาพยุโรป โดยเฉพาะด้านพาณิชย์อิเล็กทรอนิกส์ เทคโนโลยีการสื่อสาร และดิจิทัล ณ ห้องประชุม ๘๐๒ ชั้น ๘ อาคารรัฐประศาสนภักดี (อาคาร บี) กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-กระทรวงวัฒนธรรมเข้าร่วมงานเเถลงข่าวมหกรรมอารยสถาปัตย์เเละนวัตกรรมสุขภาพเพื่อคนไทยทั้งมวลครั้งที่ 6 Thailand Friendly Design Expo 2022
วันศุกร์ที่ 16 ธันวาคม 2565
กระทรวงวัฒนธรรมเข้าร่วมงานเเถลงข่าวมหกรรมอารยสถาปัตย์เเละนวัตกรรมสุขภาพเพื่อคนไทยทั้งมวลครั้งที่ 6 Thailand Friendly Design Expo 2022
กระทรวงวัฒนธรรมเข้าร่วมงานเเถลงข่าวมหกรรมอารยสถาปัตย์เเละนวัตกรรมสุขภาพเพื่อคนไทยทั้งมวลครั้งที่ 6 Thailand Friendly Design Expo 2022
กระทรวงวัฒนธรรมเข้าร่วมงานเเถลงข่าวมหกรรมอารยสถาปัตย์เเละนวัตกรรมสุขภาพเพื่อคนไทยทั้งมวลครั้งที่ 6 Thailand Friendly Design Expo 2022
เมื่อเร็วๆ นี้ นางโชติกา อัครกิจโสภากุล รองปลัดกระทรวงวัฒนธรรมร่วมเเถลงข่าวมหกรรมอารยสถาปัตย์เเละนวัตกรรมสุขภาพเพื่อคนไทยทั้งมวลครั้งที่ 6 Thailand Friendly Design Expo 2022โดยมีผู้เเทนจากหน่วยงานต่าง ๆ
เข้าร่วม อาทิ นายทวีพงษ์ วิชัยดิษฐ ผู้ว่าการการเคหะเเห่งชาติ นางพรนิภา มาสิลิรังสี รองอธิบดีกรมส่งเสริมเเละพัฒนาคุณภาพชีวิตคนพิการเข้าร่วมเเถลงข่าว โดยมีนางพนารัตน์ คนขยัน ผู้อํานวยการกองยุทธศาสตร์เเละเเผนงาน กระทรวงวัฒนธรรม ผู้มีเกียรติ เเละเจ้าหน้าที่เข้าร่วม ณ ห้องประชุม 201 สํานักงานกองทุนสนับสนุนการสร้างเสริมสุขภาพ
ทั้งนี้ งานดังกล่าวจัดขึ้นเพื่อขับเคลื่อนเเละส่งเสริมอารยสถาปัตย์ ขจัดความเหลื่อมล้ําในสังคม เเละการคิกออฟ “ประชาคมอาเซียนไม่ทิ้งใครไว้ข้างหลัง ” การประชุมเสวนานิทรรศการต่าง ๆ พร้อมทั้งเเสดงเเละจําหน่ายสินค้าเเสดงนวัตกรรมเเละเทคโนโลยีเเละบริการเพื่อดูเเลสุขภาพเเละการท่องเที่ยวสําหรับผู้สูงอายุ ผู้พิการเเละครอบครัว รวมถึงผู้รักสุขภาพทั่วไป ระหว่างวันที่ 15 - 18 ธันวาคม 2565 ณ ศูนย์นิทรรศการเเละการประชุมไบเทคบางนา กรุงเทพฯ ซึ่งในส่วนของกระทรวงวัฒนธรรมมีนโยบายส่งเสริมอารยสถาปัตย์เเละปรับปรุงเเหล่งท่องเที่ยวเชิงวัฒนธรรมเเละศาสนสถานให้รองรับคนทั้งมวลได้ รวมถึงมีพิพิธภัณฑ์สําหรับผู้พิการให้เข้าชมและสัมผัสได้ อีกทั้งได้นําสินค้าเเละผลิตภัณฑ์พื้นบ้าน สินค้าทางวัฒนธรรม รวมถึงแนะนําเเหล่งท่องเที่ยวทางวัฒนธรรมในงานดังกล่าวด้วย
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘โฆษก’ เยือน ‘นครพนม’ เยี่ยมให้กำลังใจกลุ่มงานหัตถกรรม โดยสมาคมเพื่อคนพิการทางสติปัญญา
วันศุกร์ที่ 16 ธันวาคม 2565
16/12/2565
รมว.เฮ้ง ส่ง ‘โฆษก’ เยือน ‘นครพนม’ เยี่ยมให้กําลังใจกลุ่มงานหัตถกรรม โดยสมาคมเพื่อคนพิการทางสติปัญญา
รมว.เฮ้ง ส่ง ‘โฆษก’ เยือน ‘นครพนม’ เยี่ยมให้กําลังใจกลุ่มงานหัตถกรรม โดยสมาคมเพื่อคนพิการทางสติปัญญา
นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)ลงพื้นที่ตรวจเยี่ยมพบปะให้กําลังใจกลุ่มงานหัตถกรรม โดยสมาคมคนเพื่อคนพิการทางสติปัญญา จังหวัดนครพนม ซึ่งมีนางสาวปฐมพร ปานลักษณ์พลประธานกลุ่มฯ สมาชิกกลุ่ม รวมถึงหัวหน้าส่วนราชการสังกัดกระทรวงแรงงานจังหวัดนครพนม ร่วมให้การต้อนรับ ณ กลุ่มงานหัตถกรรม โดยสมาคมคนเพื่อคนพิการทางสติปัญญาจังหวัดนครพนม
นางเธียรรัตน์กล่าวว่าท่านสุชาติ ชมกลิ่น รัฐมนตรีว่าการกระทรวงแรงงานได้เล็งเห็นความสําคัญด้านความเสมอภาคและหลักประกันทางสังคมให้กับประชาชนที่เป็นกลุ่มเปราะบาง ซึ่งคนพิการเป็นหนึ่งในกลุ่มเป้าหมายหลักที่ต้องได้รับการดูแลอย่างทั่วถึง จึงได้มอบหมายให้ดิฉันลงพื้นที่ตรวจเยี่ยมให้กําลังใจกลุ่มงานหัตถกรรม โดยสมาคมคนเพื่อคนพิการทางสติปัญญา จ.นครพนม ซี่งเป็นกลุ่มที่จัดตั้งขึ้นครั้งแรกเมื่อปี พ.ศ. 2551 โดยใช้ชื่อว่า ชมรมผู้ปกครองคนพิการทางสติปัญญาจังหวัดนครพนม ต่อมาได้จดทะเบียนเป็นสมาคมเพื่อคนพิการทางสติปัญญาจังหวัดนครพนม เมื่อปี พ.ศ. 2562 เพื่อสร้างงานสร้างอาชีพให้แก่ครอบครัวคนพิการ ไม่ว่าจะเป็นการจ้างงานคนพิการตามมาตรา 33 เพื่อให้คนพิการสามารถทํางานในที่สาธารณประโยชน์ได้ นอกจากนี้ยังได้ส่งเสริมการประกอบอาชีพด้านการเกษตร โดยได้จดทะเบียนเป็นวิสาหกิจชุมชน รวมถึงการส่งเสริมการประกอบอาชีพงานด้านหัตถกรรม เช่น การทําดอกไม้ดินไทย การทําพรมเช็ดเท้า การรีดใบตองกาละแม เป็นต้น ซึ่งได้จดทะเบียนให้เป็นกลุ่มรับงานไปทําที่บ้าน โดยสามารถติดตามข่าวสารความเคลื่อนไหวของกลุ่มฯ ได้ทาง เฟสบุค “สมาคมเพื่อคนพิการทางสติปัญญาจังหวัดนครพนม”
นางเธียรรัตน์กล่าวเพิ่มเติมว่า ทางกลุ่มฯ ยังได้ให้ความช่วยเหลือคนพิการอีกมากมาย ไม่ว่าจะเป็นการขอรับการสนับสนุนด้านกายอุปกรณ์ เช่น รถวิลแชร์ เตียงผู้ป่วย เก้าอี้ส้วม การขอรับทุนประกอบอาชีพจากสภาสังคมสงเคราะห์แห่งประเทศไทยในพระราชูปถัมภ์ จํานวน 130 ครอบครัว ขอทุนในการซ่อมแซมที่อยู่อาศัยให้แก่คนพิการ หลังละไม่เกิน 75,000 บาท จํานวน 32 ครอบครัว และเงินทุนสงเคราะห์รายละ 3,000 – 5,000 บาท จํานวน 32 ครอบครัว จากสภาสังคมสงเคราะห์ การทํางานวิจัยร่วมกับมหาวิทยาลัยนครพนม เรื่อง เกษตรอินทรีย์ และสื่อกระตุ้นพัฒนาเด็กพิการทางสติปัญญา อีกทั้งยังเป็นผู้ประสานงานเครือข่ายประกันสังคมจังหวัดนครพนม และทํางานร่วมกับหน่วยงานในสังกัดกระทรวงแรงงานจังหวัดนครพนมอีกด้วย
+++++++++++++++++++++
กองเผยแพร่และประชาสัมพันธ์
16 ธันวาคม 2565
รัฐบาลไทย-ข่าวทำเนียบรัฐบาล-“สาธิต” เปิดงาน “Thailand Friendly Design Expo 2022” รวมพลังขับเคลื่อนเมืองสุขภาพ เมืองท่องเที่ยวที่เป็นมิตรกับคนทั้งมวล
วันศุกร์ที่ 16 ธันวาคม 2565
“สาธิต” เปิดงาน “Thailand Friendly Design Expo 2022” รวมพลังขับเคลื่อนเมืองสุขภาพ เมืองท่องเที่ยวที่เป็นมิตรกับคนทั้งมวล
รัฐมนตรีช่วยว่าการกระทรวงสาธารณสุข เปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 พร้อมมอบรางวัล Friendly Design Awards 2022 ให้กับ 11 หน่วยงาน
รัฐมนตรีช่วยว่าการกระทรวงสาธารณสุข เปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 พร้อมมอบรางวัล Friendly Design Awards 2022 ให้กับ 11 หน่วยงานที่มีความโดดเด่นด้านการส่งเสริมและสร้างอารยสถาปัตย์เป็นมิตรกับคนทั้งมวล สนับสนุนการออกแบบอาคาร สถานที่ ระบบขนส่งมวลชนและบริการสาธารณะ เพื่อให้ทุกคนสามารถเข้าถึงและใช้ประโยชน์ได้อย่างเท่าเทียม
วันนี้ (16 ธันวาคม 2565) ที่ ศูนย์นิทรรศการและการประชุมไบเทค กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดงาน “Thailand Friendly Design Expo 2022” มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ 6 จัดโดยมูลนิธิอารยสถาปัตย์เพื่อคนทั้งมวล และเครือข่าย Friendly Design ไทย – นานาชาติ พร้อมมอบรางวัล Friendly Design Awards 2022 ให้กับ 11 หน่วยงานที่มีความโดดเด่นด้านการส่งเสริมและสร้างอารยสถาปัตย์เป็นมิตรกับคนทั้งมวล
ดร.สาธิตกล่าวว่า กระทรวงสาธารณสุข มีนโยบายที่จะใช้การดําเนินงานด้านสุขภาพมาช่วยขับเคลื่อนเศรษฐกิจให้กับประเทศ ทั้งการบริการทางการรักษาพยาบาล การบริการเพื่อส่งเสริมสุขภาพ การนวด สปา สมุนไพรและผลิตภัณฑ์สุขภาพต่างๆ ซึ่งเป็นจุดแข็งของประเทศไทยที่สามารถดึงดูดนักท่องเที่ยวให้เดินทางเข้ามารับบริการเพื่อสร้างรายได้เข้าสู่ประเทศ ทั้งนี้ การให้ความสําคัญและส่งเสริมการดําเนินงานด้านอารยสถาปัตย์ จะเป็นปัจจัยสําคัญที่ส่งให้ประเทศไทยเป็นทั้งเมืองสุขภาพและเมืองท่องเที่ยวที่เป็นมิตรกับคนทั้งมวล และจะช่วยฟื้นฟูประเทศหลังสถานการณ์การแพร่ระบาดของโรคโควิด 19 ให้ก้าวหน้า เข้มแข็ง ได้อย่างมั่นคงและยั่งยืน
สําหรับการจัดงานในวันนี้ เป็นการแสดงผลงานความก้าวหน้าทางด้านเทคโนโลยี นวัตกรรม สถาปัตยกรรม และการออกแบบที่เป็นมิตรกับคนทั้งมวล รวมถึงการจัดทําสิ่งอํานวยความสะดวกต่างๆ สําหรับผู้สูงอายุ ผู้พิการ และผู้ที่ต้องการความช่วยเหลือพิเศษโดยเฉพาะ เพื่อให้สามารถเข้าถึงและใช้ประโยชน์ในอาคาร สถานที่ แหล่งท่องเที่ยว รวมถึงระบบขนส่งมวลชนและบริการสาธารณะได้อย่างสะดวกปลอดภัย ช่วยลดความเหลื่อมล้ําในสังคม
************************************** 16 ธันวาคม 2565
รัฐบาลไทย-ข่าวทำเนียบรัฐบาล-รมว.เฉลิมชัย เปิดงานประกวดโคนมเทิดพระเกียรติชิงถ้วยพระราชทานครั้งที่ 22
วันศุกร์ที่ 16 ธันวาคม 2565
รมว.เฉลิมชัย เปิดงานประกวดโคนมเทิดพระเกียรติชิงถ้วยพระราชทานครั้งที่ 22
รมว.เฉลิมชัย เปิดงานประกวดโคนมเทิดพระเกียรติชิงถ้วยพระราชทานครั้งที่ 22 พร้อมอยู่เคียงข้างพี่น้องเกษตรกรผู้เลี้ยงโคนมให้อยู่คู่กับประเทศไทยตลอดไป
ดร.เฉลิมชัย ศรีอ่อนรัฐ มนตรีว่าการกระทรวงเกษตรและสหกรณ์ เป็นประธานเปิดงานประกวดโคนมเทิดพระเกียรติชิงถ้วยพระราชทานครั้งที่ 22 ณ โครงการวัวหลุม ตําบลศิลาลอย อําเภอสามร้อยยอด จังหวัดประจวบคีรีขันธ์ ซึ่งงานประกวดโคนมเทิดพระเกียรติชิงถ้วยพระราชทานภาคใต้และตะวันตกได้จัดขึ้นครั้งแรกในปี พ.ศ. 2543 และหลังจากนั้นชุมนุมสหกรณ์โคนมภาคใต้และตะวันตกจํากัดร่วมกับสหกรณ์โคนมสมาชิกหน่วยงานทั้งภาครัฐและเอกชนได้ร่วมกันจัดงานประกาดโคนมเทิดพระเกียรติมาอย่างต่อเนื่องโดยมีวัตถุประสงค์เพื่อเป็นการเทิดพระเกียรติและน้อมรําลึกถึงพระมหากรุณาธิคุณในพระบาทสมเด็จพระปรมินทรมหาภูมิพลอดุลยเดชบรมนาถบพิตรรัชกาลที่ 9 พระบิดาแห่งโคนมไทยที่พระองค์ได้ทรงพระราชทานอาชีพการเลี้ยงโคนมให้กับเกษตรกรผู้เลี้ยงโคนมในประเทศไทยขณะเดียวกันยังเป็นการส่งเสริมพัฒนาอาชีพของเกษตรกรผู้เลี้ยงโคนมในพื้นที่ภาคใต้และภาคตะวันตกของประเทศให้เห็นความสําคัญในการพัฒนาปรับปรุงสายพันธุ์โคนมและปรับปรุงฟาร์มให้ได้มาตรฐานให้ดียิ่งขึ้นด้วย
สําหรับกิจกรรมภายในงานประกอบด้วยการประกวดโคนมชิงถ้วยพระราชทานสมเด็จพระเทพรัตนราชสุดาฯสยามบรมราชกุมารีจํานวน 4 รุ่น ประกาดโคนมชิงเงินรางวัลสายสะพายพร้อมถ้วยเกียรติยศจากรัฐมนตรีว่าการกระทรวงเกษตรและสหกรณ์อีกจํานวน 2 รุ่น การออกร้านแสดงนิทรรศการทางวิชาการจากหน่วยงานภาครัฐที่เกี่ยวข้อง ได้แก่องค์การส่งเสริมกิจการโคนมแห่งประเทศไทย ศูนย์วิจัยพัฒนาพืชอาหารสัตว์เพชรบุรี วิทยาลัยเกษตรและเทคโนโลยีเพชรบุรีและสํานักงานสหกรณ์จังหวัดประจวบคีรีขันธ์ การออกร้านแสดงและจําหน่ายปัจจัยการผลิตในราคาพิเศษจากบริษัทหรือห้างร้านต่างๆส่วนกิจกรรมภาคกลางคืนก็ได้จัดให้มีกิจกรรมสังสรรค์บันเทิงและงานพบปะสังสรรค์เพื่อต้อนรับปีใหม่ 2566 ของเกษตรกรผู้เลี้ยงโคนมและหน่วยงานต่างๆในงาน "ราตรีโคนม" ซึ่งจะจัดให้มีการประกวดธิดาและขวัญใจโคนมเป็นตัน
"ดีใจที่ได้มีโอกาสมาร่วมกิจกรรมกับพี่น้องผู้เลี้ยงโคนมเพราะถือเป็นอาชีพที่มีเกียรติเราจึงต้องรักษาอาชีพนี้ให้อยู่คู่กับประเทศไทยโดยเกษตรกรจะต้องมีการปรับตัวและพร้อมรองรับการเปลี่ยนแปลงสถานการณ์ต่างๆในอนาคตโดยกระทรวงเกษตรฯพร้อมจะอยู่เคียงข้างกับพี่น้องเกษตรกรผู้เลี้ยงโคนมตลอดไปสําหรับปัญหาความเดือดร้อนของพี่น้องเกษตรกรคือปัญหาเร่งด่วนที่ต้องทําทันทีโดยกระทรวงเกษตรและสหกรณ์พร้อมร่วมมือกับทุกภาคส่วนในการร่วมขับเคลื่อนการทํางานและวางแผนรับมือกับสถานการณ์ที่จะเกิดขึ้นนอกจากนี้ยังมุ่งหวังให้เด็กไทยได้บริโภคนมทั้ง 365 วันเพราะถือเป็นหนึ่งในการเสริมสร้างพัฒนาการทั้งทางสมองและร่างกายของเด็กโดยจะต้องเป็นนมจากพี่น้องเกษตรกรคนไทยเท่านั้นซึ่งอย่างน้อยที่สุดจะเป็นการสร้างความมั่นใจให้พี่น้องเกษตรกรโคนมอีกทางหนึ่งด้วย" ดร.เฉลิมชัยกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมและยินดีนักกีฬาไทยประเดิมทำผลงานได้อย่างยอดเยี่ยมในสองวันแรก ครองตำแหน่งแชมป์โลกในการแข่งขันเจ็ตสกีชิงแชมป์โลก พร้อมให้กำลังใจสู้ศึกอย่างเต็มที่
วันศุกร์ที่ 16 ธันวาคม 2565
16/12/2565
โฆษกรัฐบาลเผย นายกฯ ชื่นชมและยินดีนักกีฬาไทยประเดิมทําผลงานได้อย่างยอดเยี่ยมในสองวันแรก ครองตําแหน่งแชมป์โลกในการแข่งขันเจ็ตสกีชิงแชมป์โลก พร้อมให้กําลังใจสู้ศึกอย่างเต็มที่
โฆษกรัฐบาลเผย นายกฯ ชื่นชมและยินดีนักกีฬาไทยประเดิมทําผลงานได้อย่างยอดเยี่ยมในสองวันแรก ครองตําแหน่งแชมป์โลกในการแข่งขันเจ็ตสกีชิงแชมป์โลก พร้อมให้กําลังใจสู้ศึกอย่างเต็มที่
วันนี้ (16 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้กําลังใจและยินดีที่นักกีฬาเจ็ตสกีไทย ทําผลงานได้อย่างยอดเยี่ยมในการแข่งขันเจ็ตสกีชิงแชมป์โลก ดับเบิลยู จีพี วัน เจ็ตสกี เวิลด์ คัพ (WGP#1 Jet Ski World Cup) และเวิลด์ ซีรีส์ ประจําฤดูกาล 2022 (WGP#1 World Series 2022) หาดจอมเทียน พัทยา ระหว่างวันที่ 14-18 ธันวาคม 2565
โฆษกประจําสํานักนายกรัฐมนตรีกล่าวว่า รายการเจ็ตสกีชิงแชมป์โลกดังกล่าวถือเป็นหนึ่งในรายการ ที่มีนักกีฬาจากทั่วโลกเข้าร่วมมากที่สุด ชิงเงินรางวัลสูงที่สุดในโลก โดยเป็นการแข่งขันทั้งในรุ่นกึ่งอาชีพ สมัครเล่น และเยาวชน โดยในวันแรกนักกีฬาเจ็ตสกีไทยประเดิมผลงานได้อย่างยอดเยี่ยม สามารถเข้าเป็นอันดับ 1 ได้ในหลายรุ่น ส่วนวันที่ 2 ยังสามารถครองตําแหน่งแชมป์โลกรุ่นกึ่งอาชีพ สมัครเล่น และเยาวชน ได้ถึง 8 รุ่น
นอกจากนี้ การแข่งขันเจ็ตสกีชิงแชมป์โลก ถือได้ว่าเป็นความสําเร็จอีกขั้นของการกีฬาไทย ซึ่งเกิดจากความร่วมมือของหน่วยงานที่เกี่ยวข้อง ผลักดันจนไทยเป็นเจ้าของลิขสิทธิ์ทัวร์นาเม้นท์เจ็ตสกีเก็บคะแนนชิงแชมป์โลก ที่เป็นรายการหาแชมป์ เวิลด์ ซีรีส์ เก็บคะแนนจาก 3 สนาม ทั้งในยุโรป สหรัฐอเมริกา และประเทศสําคัญทั่วโลก โดยในฤดูกาลนี้จัดขึ้นที่ประเทศไทย ที่ถือเป็นการดึงดูดผู้คนจากทั่วทุกมุมโลกมายังประเทศไทย ช่วยสร้างมูลค่าเพิ่มให้กับการท่องเที่ยว ตามแผนการท่องเที่ยวเชิงกีฬา (Sport Tourism) ของรัฐบาลได้เป็นอย่างดี เนื่องจากตามการสํารวจกลุ่มนักท่องเที่ยวเชิงกีฬามักใช้จ่ายสูงกว่านักท่องเที่ยวกลุ่มอื่น ๆ
“นายกฯ ยินดีที่ทุกฝ่ายร่วมกันเดินหน้าร่วมกันกระตุ้นเศรษฐกิจ พัฒนาประเทศในทุกมิติ ซึ่งรัฐบาลพร้อมที่จะทํางานวางนโยบายและสนับสนุน เพื่อประโยชน์ของประเทศและประชาชนไทย รวมทั้ง เพื่อเตรียมพร้อมรับมือกับความท้าทายใหม่ๆ ในอนาคต ทั้งนี้ กระแสการท่องเที่ยวเชิงกีฬามีแนวโน้มเติบโตที่ดี เป็นโอกาสของไทยในการต่อยอดสู่การเป็นแหล่งท่องเที่ยวเชิงกีฬา โดยการจัดการแข่งขันกีฬาชิงแชมป์โลก นอกจากจะดึงดูดทั้งนักท่องเที่ยวทั้งไทยและต่างชาติเข้าชมการแข่งขัน กระตุ้นเศรษฐกิจจากการใช้จ่ายของผู้เข้าชม กระจายรายได้สู่ชุมชนแล้ว ยังช่วยสร้างชื่อเสียงด้านการจัดการแข่งขันกีฬาและการท่องเที่ยวไทยไปสู่ระดับโลกได้อีกทางด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีแต่งตั้ง นายดิสทัต โหตระกิตย์ เป็นที่ปรึกษานายกรัฐมนตรี
วันศุกร์ที่ 16 ธันวาคม 2565
16/12/2565
โฆษกรัฐบาลเผย นายกรัฐมนตรีแต่งตั้ง นายดิสทัต โหตระกิตย์ เป็นที่ปรึกษานายกรัฐมนตรี
โฆษกรัฐบาลเผย นายกรัฐมนตรีแต่งตั้ง นายดิสทัต โหตระกิตย์ เป็นที่ปรึกษานายกรัฐมนตรี
วันที่ 16 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี แต่งตั้ง นายดิสทัต โหตระกิตย์ เป็นที่ปรึกษานายกรัฐมนตรี
ตามที่สํานักนายกรัฐมนตรีได้มีคําสั่งที่ 162/2562 ลงวันที่ 18 กรกฎาคม 2562 แต่งตั้ง นายดิสทัต โหตระกิตย์ ให้ดํารงตําแหน่งข้าราชการการเมือง ตําแหน่งเลขาธิการนายกรัฐมนตรี ตั้งแต่วันที่ 16 กรกฎาคม 2562 เป็นต้นไปนั้น เนื่องจาก นายดิสทัต โหตระกิตย์ ได้ขอลาออกจากตําแหน่ง ตั้งแต่วันที่ 16 ธันวาคม 2565 ฉะนั้น อาศัยอํานาจตามมาตรา 10 (2) แห่งพระราชบัญญัติระเบียบข้าราชการการเมือง พ.ศ. 2535 จึงให้นายดิสทัต โหตระกิตย์ ข้าราชการการเมือง ตําแหน่งเลขาธิการนายกรัฐมนตรี ออกจากตําแหน่งเนื่องจากลาออก
และเพื่อให้การบริหารราชการแผ่นดินและการขับเคลื่อนงานของรัฐบาลเป็นไปอย่างมีประสิทธิภาพ อาศัยอํานาจตามความในมาตรา 11 (6) แห่งพระราชบัญญัติระเบียบบริหารราชการแผ่นดิน พ.ศ. 2534 นายกรัฐมนตรีจึงแต่งตั้ง นายดิสทัต โหตระกิตย์ เป็นที่ปรึกษานายกรัฐมนตรี เพื่อทําหน้าที่ในการให้คําปรึกษาและพิจารณาเสนอความเห็นหรือข้อเสนอแนะต่าง ๆ ตามที่นายกรัฐมนตรีมอบหมาย ทั้งนี้ ตั้งแต่วันที่ 16 ธันวาคม พ.ศ.2565 เป็นต้นไป
รัฐบาลไทย-ข่าวทำเนียบรัฐบาล-วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วันศุกร์ที่ 16 ธันวาคม 2565
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วธ.เตรียมถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสครบรอบ 70 ปี หอจดหมายเหตุแห่งชาติ
วันที่ 9 ธันวาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) โดยกรมศิลปากร ได้รายงานความคืบหน้าผลการดําเนินงานการถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ ต่อที่ประชุมคณะกรรมการวัฒนธรรมแห่งชาติ (กวช.) ครั้งที่ 7/2565 ซึ่งมีนายวิษณุ เครืองาม รองนายกรัฐมนตรี เป็นประธาน โดยกองงานในพระองค์พระบาทสมเด็จพระเจ้าอยู่หัวและสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี นําความกราบบังคมทูลทรงทราบแล้ว ขณะนี้กรมศิลปากรอยู่ระหว่างการนําเสนอคณะรัฐมนตรี (ครม.) พร้อมกับจัดทําแผนการดําเนินงานการถวายพระราชสมัญญา ประกอบด้วย การจัดทําหนังสือที่ระลึก จัดนิทรรศการ เสวนา จัดทําของที่ระลึกถวาย และการประชาสัมพันธ์
ทั้งนี้ สํานักหอจดหมายเหตุแห่งชาติ เตรียมจัดทําหนังสือที่ระลึก 2 เล่ม เล่มแรกเป็นหนังสือการถวายพระราชสมัญญาแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี กล่าวถึงพระกรณียกิจและพระปรีชาสามารถของพระองค์ต่องานจดหมายเหตุไทย อีกเล่มเป็นหนังสือที่คัดเลือกเรื่องราวในอดีตที่น่าสนใจจากเอกสารจดหมายเหตุ 70 เรื่อง มาเรียบเรียงเป็นบทความ ซึ่งปัจจุบันบางส่วนนําเสนอในรูปแบบออนไลน์ ผ่านเพจเฟซบุ๊กสํานักหอจดหมายเหตุแห่งชาติ และภายในปี 2566 กรมศิลปากร สํานักหอจดหมายเหตุแห่งชาติ เตรียมการรับเป็นเจ้าภาพจัดการประชุมนานาชาติ สภาการจดหมายเหตุระหว่างประเทศประจําภาคพื้นเอเชียตะวันออกเฉียงใต้ (The Southeast Asia Regional Branch International Council on Archives: SARBICA) เป็นการพัฒนาความสําเร็จของกิจการจดหมายเหตุประเทศไทย
รัฐบาลไทย-ข่าวทำเนียบรัฐบาล-รัฐบาลส่งเสริม Digital Startup เข้าถึงตลาดจัดซื้อจัดจ้างภาครัฐ มอบกรมบัญชีกลางจัดทำบัญชีบริการดิจิทัล ปลื้มมูลค่าการลงทุนโต 64%ต่อปี
วันศุกร์ที่ 16 ธันวาคม 2565
16/12/2565
รัฐบาลส่งเสริม Digital Startup เข้าถึงตลาดจัดซื้อจัดจ้างภาครัฐ มอบกรมบัญชีกลางจัดทําบัญชีบริการดิจิทัล ปลื้มมูลค่าการลงทุนโต 64%ต่อปี
รัฐบาลส่งเสริม Digital Startup เข้าถึงตลาดจัดซื้อจัดจ้างภาครัฐ มอบกรมบัญชีกลางจัดทําบัญชีบริการดิจิทัล ปลื้มมูลค่าการลงทุนโต 64%ต่อปี
วันที่ 16 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลทีมุ่งพัฒนาและส่งเสริมการดําเนินธุรกิจสําหรับผู้ประกอบการวิสาหกิจดิจิทัลเริ่มต้น (Digital Startup) ซึ่งที่ผ่านมาได้มีการเร่งรัดพัฒนาระบบนิเวศที่เกื้อหนุนต่อการพัฒนาธุรกิจดังกล่าวโดยนับแต่ปี 2559 มีความก้าวหน้าเป็นลําดับ ทําให้เกิดการเติบโตของ Digital Startup ทั้งในเชิงปริมาณและคุณภาพ ในปี 59 มีมูลค่าการลงทุนในประเทศประมาณ 3.32 พันล้านบาท และในปี 65 มีมูลค่าการลงทุนเพิ่มขึ้นเป็น 1.89 หมื่นล้านบาท คิดเป็นอัตราการเติบโตที่ร้อยละ 63.5 ต่อปี
และเพื่อส่งเสริมผู้ประกอบการไทยเติบโตอย่างเต็มศักยภาพ ล่าสุด เมื่อ 13 ธ.ค. รัฐบาลได้เห็นชอบให้กรมบัญชีกลางจัดทําบัญชีบริการดิจิทัล เพื่อให้ผู้ประกอบการ Digital Startup ของไทย เข้าถึงตลาดการจัดซื้อจัดจ้างภาครัฐ และเป็นหนึ่งในหมวดพัสดุที่รัฐต้องการส่งเสริมและสนับสนุนเพื่อเปิดโอกาสให้ผู้ประกอบการดิจิทัลร่วมพัฒนาระบบราชการ มีสาระสําคัญ สรุปได้ ดังนี้
บริการดิจิทัล หมายถึงโปรแกรมบริการที่ใช้ในการให้บริการดิจิทัล แพลมฟอร์ม เพื่อแลกเปลี่ยนข้อมูลสินค้าหรือบริการระหว่างผู้พัฒนาและผู้ใช้บริการ อาทิ Softwareบัญชี จัดคิวรอรับบริการ การให้บริการทางการ แพทย์ระบบทางไกล
Digital Startup หรือ วิสาหกิจเริ่มต้นดิจิทัล หมายถึง บุคคลธรรมดา กลุ่มบุคคล วิสาหกิจขนาดกลางและขนาดย่อมที่ยังไม่ได้จดทะเบียนเป็นนิติบุคคล หรือจดทะเบียนเป็นนิติบุคคลและเริ่มต้นดําเนินธุรกิจในไทยมาแล้วไม่เกิน 5 ปีในธุรกิจที่เกี่ยวกับอุตสาหกรรมดิจิทัล
คุณสมบัติของผู้ประกอบการที่ขอขึ้นทะเบียน เช่น ประกอบธุรกิจเกี่ยวกับการพัฒนาหรือให้บริการ 1) โปรแกรมซอฟต์แวร์ในไทย หรือ 2) อุปกรณ์ด้านดิจิทัล หรืออุปกรณ์ฮาร์ดแวร์อัจฉริยะหรืออุปกรณ์เทคโนโลยีนวัตกรรมในไทย หรือ 3)การให้บริการด้านดิจิทัล ซึ่งต้องได้รับการรับรองมาตรฐานกระบวนการผลิต หรือพัฒนา หรือบริการซอฟต์แวร์อุปกรณ์ฮาร์ดแวร์อัจฉริยะ และบริการดิจิทัลตามที่ สํานักงานส่งเสริมเศรษฐกิจดิจิทัล กําหนด
หลักเกณฑ์การขึ้นทะเบียนที่สําคัญ เช่น บริการเทคโนโลยีและนวัตกรรมดิจิทัลต้องสามารถใช้บริการได้จริงครบถ้วนในทุกฟังชั่นการใช้งาน ต้องมีผู้ใช้บริการแล้วหรือมีผลการใช้งานจากผู้บริโภค กําหนดราคาค่าบริการที่มีรายละเอียดชัดเจน
นางสาวรัชดา กล่าวต่อว่า รัฐบาลมุ่งส่งเสริมธุรกิจขนาดเล็กและขนาดกลางในอุตสาหกรรมดิจิทัล เพื่อให้เป็นเป็นกลไกสําคัญในการขับเคลื่อนระบบเศรษฐกิจของประเทศ ทีผ่านมา ได้ให้การส่งเสริมและสนับสนุน ผ่าน 4 มาตรการหลัก คือ การผลักดันด้านทรัพย์สินทางปัญญาเพื่อเพิ่มมูลค่าให้แก่ผลงานนวัตกรรม มาตรการส่งเสริมการเข้าถึงแหล่งเงินทุน ร่วมมือกับบรรษัทประกันสินเชื่ออุตสาหกรรมขนาดย่อม (บสย.) ที่มีการอนุมัติโครงการค้ําประกันผู้ประกอบการดิจิทัล มาตรการส่งเสริมการลงทุนจาก BOI และการสร้างความเชื่อมั่นผ่านระบบขึ้นทะเบียนผู้ประกอบการซอฟต์แวร์และดิจิทัลคอนเทนต์ เพื่อสร้างความน่าเชื่อถือและยืนยันการมีตัวตน
รัฐบาลไทย-ข่าวทำเนียบรัฐบาล-ธ.ก.ส. เพิ่มช่องทางการถอนเงินโดยไม่ใช้บัตรผ่านธนาคารไทยพาณิชย์
วันศุกร์ที่ 16 ธันวาคม 2565
16/12/2565
ธ.ก.ส. เพิ่มช่องทางการถอนเงินโดยไม่ใช้บัตรผ่านธนาคารไทยพาณิชย์
ธ.ก.ส. เพิ่มช่องทางการถอนเงินโดยไม่ใช้บัตรผ่านตู้ ATM / CDM ธนาคารไทยพาณิชย์ เพื่ออํานวยความสะดวกให้ลูกค้า ธ.ก.ส. สามารถถอนเงินได้อย่างสะดวกสบาย เพียงทํารายการจากแอปพลิเคชัน A-Mobile Plus และนํารหัสไปถอนเงินที่ตู้ ATM / CDM ธนาคารไทยพาณิชย์ใกล้บ้านคุณ
ธ.ก.ส. เพิ่มช่องทางการถอนเงินโดยไม่ใช้บัตรผ่านตู้ ATM / CDM ธนาคารไทยพาณิชย์ เพื่ออํานวยความสะดวกให้ลูกค้า ธ.ก.ส. สามารถถอนเงินได้อย่างสะดวกสบาย เพียงทํารายการจากแอปพลิเคชัน A-Mobile Plus และนํารหัสไปถอนเงินที่ตู้ ATM / CDM ธนาคารไทยพาณิชย์ใกล้บ้านคุณได้ตลอด 24 ช.ม.
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เพิ่มช่องทางบริการถอนเงินสดโดยไม่ใช้บัตร (ATM Cardless Withdrawal) บนแอปพลิเคชัน A-Mobile Plus ให้กับเกษตรกรและประชาชนทั่วไปผ่านธนาคารไทยพาณิชย์ เพื่อเป็นการอํานวยความสะดวกให้กับลูกค้า ธ.ก.ส. ให้สามารถถอนเงินได้ทุกที่ ทุกเวลา โดยมีเงื่อนไขดังนี้ ลูกค้าสามารถทํารายการผ่านแอปพลิเคชัน A-Mobile Plus และนํารหัสถอนเงิน 6 หลักไปทํารายการถอนเงินผ่านเครื่อง ATM / CDM ของธนาคารไทยพาณิชย์ จํานวนกว่า 12,000 แห่งทั่วประเทศ ภายในระยะเวลา 15 นาที ค่าธรรมเนียม 15 บาทต่อรายการ โดยเริ่มเปิดให้บริการ ตั้งแต่บัดนี้เป็นต้นไป นอกจากนี้ ธ.ก.ส. ยังมีช่องทางให้บริการผ่าน Banking Agent อื่น ๆ ได้แก่ เคาน์เตอร์เซอร์วิส ตู้บุญเติม เติมสบาย และบิ๊กซี ซึ่งเป็นการอํานวยความสะดวกแก่เกษตรกรลูกค้าในการเข้าถึงบริการทางการเงินได้อย่างหลากหลายในทุกช่วงเวลาที่ต้องการ ซึ่งเป็นการช่วยลดค่าใช้จ่ายและประหยัดเวลาในการเดินทางมาติดต่อที่ธนาคารโดยตรง
ด้าน นายวิฑูรย์ พรสกุลวานิช รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Integrated Channels และรักษาการ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Retail and Business Banking ธนาคารไทยพาณิชย์ กล่าวว่า “ธนาคารไทยพาณิชย์มุ่งมั่นพัฒนาด้านเทคโนโลยีอย่างต่อเนื่อง เพื่อเพิ่มศักยภาพ และเพิ่มโอกาสในการเข้าถึงบริการทางการเงินให้กับลูกค้าทุกกลุ่ม ล่าสุดได้ร่วมมือกับ ธ.ก.ส. โดยการนําเอาความแข็งแกร่งด้านเครือข่ายตู้ ATM / CDM ของไทยพาณิชย์ที่ครอบคุลมทั่วประเทศ มาพัฒนาขีดความสามารถในการให้บริการถอนเงินสดโดยไม่ใช้บัตร (cardless) ผ่านแอปพลิเคชัน A-Mobile Plus ที่ตู้ ATM / CDM ของไทยพาณิชย์ เพื่อมอบประสบการณ์การที่ดีในการให้บริการลูกค้าจากออนไลน์สู่ออฟไลน์ที่เชื่อมถึงกันอย่างไร้รอยต่อ เราหวังเป็นอย่างยิ่งว่าความร่วมมือในครั้งนี้ จะสามารถช่วยอํานวยความสะดวก ตอบโจทย์ความต้องการของลูกค้าในยุคปัจจุบัน พร้อมทั้งเพิ่มการเข้าถึงบริการทางการเงินให้กับลูกค้าของ ธ.ก.ส. ทั่วประเทศ”
รัฐบาลไทย-ข่าวทำเนียบรัฐบาล-รมว.มท. ถวายแจกันดอกไม้และลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน
วันศุกร์ที่ 16 ธันวาคม 2565
16/12/2565
รมว.มท. ถวายแจกันดอกไม้และลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน
รัฐมนตรีว่าการกระทรวงมหาดไทย ถวายแจกันดอกไม้และลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน
วันนี้ (16 ธ.ค. 65) เวลา 08.30 น. ที่อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ทูลเกล้าทูลกระหม่อมถวายแจกันดอกไม้เบื้องหน้าพระรูป สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และลงนามถวายพระพร ขอทรงหายจากพระอาการประชวรและมีพระพลานามัยสมบูรณ์แข็งแรงในเร็ววัน
ตามที่สํานักพระราชวังได้ออกแถลงการณ์ เมื่อวานนี้ (15 ธ.ค. 65) เรื่อง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาทรงพระประชวร ความว่า เมื่อวันที่ 14 ธันวาคม 2565 เวลา 18.20 น. สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงทําการฝึกสุนัขทรงเลี้ยงที่จะเข้าแข่งขันสุนัขใช้งานตามมาตรฐานสากลในรายการ Thailand Working Dog Championship by Royal Thai Army 2022 ระหว่างวันที่ 10-19 ธันวาคม 2565 ณ สนามฝึก กองพันสุนัขทหาร อําเภอปากช่อง จังหวัดนครราชสีมา ในระหว่างที่ทรงทําการฝึก ทรงมีพระอาการ ประชวรหมดพระสติ ด้วยพระอาการทางพระหทัย คณะแพทย์ประจําพระองค์จึงได้เชิญเสด็จพระราชดําเนินไปปฐมพยาบาล ณ โรงพยาบาลปากช่องนานา พระอาการประชวรคงที่ในระดับหนึ่ง จากนั้น ได้เชิญเสด็จประทับเฮลิคอปเตอร์พระที่นั่งเข้ารับการรักษาพระองค์ ณ โรงพยาบาลจุฬาลงกรณ์ สภากาชาดไทยเพื่อถวายการตรวจพระวรกายอย่างละเอียด และประทับรักษาพระองค์ต่อไป
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ขอเชิญชวนพี่น้องประชาชนชาวไทยทุกหมู่เหล่า ได้ร่วมกันเจริญพระพุทธมนต์และเจริญจิตตภาวนาร่วมกับคณะสงฆ์ทุกพระอารามทั่วประเทศ ต่อจากการสวดมนต์ทําวัตรเช้าและทําวัตรเย็น ตามที่มหาเถรสมาคมได้ประกาศเชิญชวน รวมทั้งการปฏิบัติศาสนกิจของทุกศาสนา เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เป็นประจําทุกวัน ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานเปิด “ถนนสายวัฒนธรรม วิถีใหม่ บ้านโนนกอก” ณ ชุมชนคุณธรรมฯ บ้านโนนกอก จังหวัดอุดรธานี
วันศุกร์ที่ 16 ธันวาคม 2565
ปลัดกระทรวงวัฒนธรรม เป็นประธานเปิด “ถนนสายวัฒนธรรม วิถีใหม่ บ้านโนนกอก” ณ ชุมชนคุณธรรมฯ บ้านโนนกอก จังหวัดอุดรธานี
ปลัดกระทรวงวัฒนธรรม เป็นประธานเปิด “ถนนสายวัฒนธรรม วิถีใหม่ บ้านโนนกอก” ณ ชุมชนคุณธรรมฯ บ้านโนนกอก จังหวัดอุดรธานี
ปลัดกระทรวงวัฒนธรรม เป็นประธานเปิด “ถนนสายวัฒนธรรม วิถีใหม่ บ้านโนนกอก” ณ ชุมชนคุณธรรมฯ บ้านโนนกอก จังหวัดอุดรธานี
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิด “ถนนสายวัฒนธรรม วิถีใหม่ บ้านโนนกอก” โดยมีผู้บริหารกระทรวงวัฒนธรรม วัฒนธรรมจังหวัดในภาคตะวันออกเฉียงเหนือ ผู้ใหญ่บ้าน บ้านโนนกอก นายกสมาคมธุรกิจชาวเวียดนามแห่งประเทศไทย
เครือข่ายทางวัฒนธรรมชุมชนบ้านโนนกอก เข้าร่วม ณ ชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลัง บวร บ้านโนนกอก ตําบลหนองนาคํา อําเภอเมือง จังหวัดอุดรธานี
ทั้งนี้ โครงการส่งเสริมการท่องเที่ยวเชิงวิถีถิ่น วิถีชุมชน “ถนนสายวัฒนธรรม” เป็นโครงการต้นแบบส่งเสริมให้เครือข่ายทางวัฒนธรรมมีส่วนร่วมในการอนุรักษ์ สืบสาน ศิลปวัฒนธรรมของชุมชน ท้องถิ่น สอดคล้องกับนโยบายกระทรวงวัฒนธรรมที่สนับสนุนให้ทุกจังหวัดมีตลาดวัฒนธรรม คือ ตลาดบก หรือตลาดน้ํา ยกระดับการท่องเที่ยวเชิงวัฒนธรรมของท้องถิ่นไปสู่ระดับสากล ตามนโยบายส่งเสริมภาพลักษณ์ของประเทศด้วย Soft Power